दोस्तों अकबर का बेटा सलीम एक लड़की से प्यार करता था जिसको लोग अनारकली के रूप मे जानते थे। अनारकली उस समय की सबसे खूबसूरत स्त्री मानी जाती थी किन्तु वह एक नर्तकी थी। दोस्तों अनारकाली ने बादशाह अकबर के सामने अपना पहला नृत्य पेश किया तो इस नृत्य के बाद ही अकबर ने इसे मुगल सल्तनत की सबसे बेहतरीन नर्तकी घोषित कर दिया था।
अकबर और सलीम दोनों ही दरबार मे साथ साथ नृत्य देखा करते थे। धीरे धीरे अनारकली और सलीम के बीच नज़दीकियाँ बढ़ने लगी और दोनों मे प्यार हो गया दोनों का प्यार परवान चढ़ने लग गया था। सलीम अनारकली के बिना एक पल भी नही रह सकते थे। जब इस बात का पता अकबर को चला तो अकबर ने दोनों को अलग करने का निर्णय लिया क्योकि अकबर नही चाहते थे की हिंदुस्तान की रानी कोई नर्तकी बने।
अकबर और सलीम के बीच अनारकली को लेकर तनातनी बढ़ने लग गयी और बात युद्ध तक जा पहुंची। दोनों बाप बेटों मे भयंकर युद्ध हुआ और सलीम इस युद्ध मे हार गया तब अकबर सलीम के सामने दो विकल्प रखे या तो वह अनरकली को छोड़ते या फिर मौत को गले लगा ले।
सलीम मौत को गले लगाने के लिए तैयार हो गया लेकिन अनारकली सलीम से पहले ही मौत को गले लगाने के लिए तैयार हो गयी थी। तब अकबर ने अनारकली को दीवार मे जिंदा चुनवा कर सलीम और अनारकली को अलग आकर दिया था। अनारकली की कब्र आज भी लाहौर में मौजूद है।